**JONIŠKIO SPORTO CENTRO**

**2019 METŲ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

Joniškio sporto centras – savivaldybės biudžetinė įstaiga. Adresas Livonijos g. 6 Joniškis, LT84124, tel. 8 683 03019, el. p. [joniskiosc@gmail.com](mailto:joniskiosc@gmail.com)

Paskirtis – asmenų ugdymas pagal neformaliojo švietimo sportines krypties programas.

Sporto centre sudarytos 40 mokinių sporto ugdymo grupės, kurias lanko 493 mokiniai grupėse. Kultivuojamos futbolo, graikų-romėnų imtynių, karate, krepšinio, lengvosios atletikos, stalo teniso, tinklinio, žolės riedulio, gimnastika visiems sporto šakos.

|  |  |  |
| --- | --- | --- |
| Sporto šaka | Mokinių skaičius | Grupių skaičius |
| Graikų - romėnų imtynės | 26 | 3 |
| Futbolas | 56 | 4 |
| Krepšinis | 120 | 9 |
| Karate | 14 | 1 |
| Lengvoji atletika | 70 | 6 |
| Stalo tenisas | 24 | 2 |
| Tinklinis | 36 | 3 |
| Žolės riedulys | 14 | 1 |
| Gimnastika visiems | 133 | 11 |

2019-2020 mokslo metus grupėse pradėjo 34 mokiniais daugiau nei 2018 metais. Mokinių padidėjimą ( 2018 m. – 459 mok., 2017 m. - 374 mok. 2016 m. - 329 mok.) lėmė krepšinio ir gimnastikos visiems grupių padidėjimas ikimokyklinio ugdymo įstaigose. Mokinių skaičiaus mažėjimas grupėse nenumatomas.

Sporto centre dirba 21 pedagoginis darbuotojas, buhalterė ir 2 vairuotojai.

Sporto centro direktorius Tomas Aleknavičius, pedagoginio darbo stažas 19 metų.

**II SKYRIUS**

**VEIKLA ĮGYVENDINANT ŠVIETIMO ĮSTAIGOS STRATEGINĮ IR METINĮ**

**VEIKLOS PLANUS**

Ugdymo planas ir veiklos programa parengta vadovaujantis Joniškio rajono savivaldybės tarybos 2010 m. balandžio 22 d. sprendimu Nr. T-89 patvirtintais Joniškio sporto centro nuostatais, 2018 m. rugpjūčio 30 d. patvirtintais sprendimais Nr. T-182 „Dėl mokinių priėmimo į Joniškio Algimanto Raudonikio meno mokyklą ir Joniškio sporto centrą tvarkos aprašų patvirtinimo“ pakeitimo, Nr. T-183 „Dėl ugdymo grupių Joniškio neformaliojo švietimo įstaigose ir mokinių skaičiaus jose nustatymo“, Joniškio sporto centro direktoriaus 2018 m. rugsėjo 3 d. įsakymu Nr. V-369 patvirtintu Joniškio sporto centro grupių komplektavimo tvarkos aprašu.

Joniškio sporto centras savo sporto bazių neturi. Užsiėmimai vykdomi miesto ir rajono bendrojo lavinimo mokyklų sporto salėse ir lauko aikštelėse. Sportinio ugdymo įstaigų varžybos vykdomos šeštadieniais ir sekmadieniais.

|  |  |
| --- | --- |
| Mokykla | Sporto šakos |
| Joniškio „Saulės“ pagrindinė mokykla | Krepšinis, stalo tenisas, graikų-romėnų imtynės, karate, gimnastika visiems, tinklinis |
| Joniškio „Aušros“ gimnazija | Krepšinis |
| Joniškio M. Slančiausko progimnazija | Lengvoji atletika, tinklinis, gimnastika visiems |
| Kriukų pagrindinė mokykla | Lengvoji atletika |
| Skaistgirio gimnazija | Stalo tenisas |
| Žagarės gimnazija | Futbolas, lengvoji atletika |
| Joniškio ŽŪM | Žolės riedulys, gimnastika visiems |
| Lopšelis - darželis „Saulutė“ | Krepšinis, gimnastika visiems |
| Darželis „Vyturėlis“ | Krepšinis, gimnastika visiems |
| Bariūnų sporto salė | Futbolas |

Siekiant sudaryti saugias pratybų sąlygas kiekvienais metais vykdomas sporto bazių, kuriuose bus vykdomi Joniškio sporto centro grupių užsiėmimai, patikrinimas. Mokytojai supažindinti su darbų saugos taisyklėmis darbo vietoje, Organizuoti įvadiniai instruktažai.. Užtikrinta, kad visi mokytojai pasitikrintų sveikatą medicinos įstaigose. Siekiant užtikrinti sveiką, saugią, užkertančią kelią smurto, patyčių, prievartos apraiškoms aplinką, patvirtinta sporto centro smurto ir patyčių prevencijos ir intervencijos vykdymo tvarka.

Joniškio sporto centro ugdytiniams sudarytos sąlygos dalyvauti visuose savo amžiaus grupės Lietuvos pirmenybių atrankiniuose varžybose ir Lietuvos čempionatuose. Bendradarbiaujant su sporto klubais STK „Sidabra“, VIK „Kova“, „Žvelgaitis“, TK „Ąžuolas“, Estijos, Latvijos Respublikų sporto bendruomenėmis, sporto centro auklėtiniai turėjo galimybę dalyvauti varžybose Rygos, Bauska, Liepojos, Talino miestuose. 2019 m. už nuoširdų darbą ruošiant sportininkus aštuoniems Joniškio sporto centro mokytojams įteikti Švietimo, kultūros ir sporto skyriaus padėkos raštai. Devyniolika Lietuvos čempionatų prizininkų už aukštus sportinius rezultatus gavo Joniškio rajono savivaldybės tarybos numatytas pinigines premijas. Šiemet atstovauti Lietuvos rinktinėms buvo kviečiami graikų–romėnų imtynių, lengvosios atletikos, stalo teniso, tinklinio sporto šakų atstovai. Iš viso varžybose dalyvavo virš 260 ugdytinių. Negavus finansavimo, 2019 m. Lietuvos sporto federacijų sąjunga nevykdė Lietuvos jaunių ir sporto vilčių žaidynių.

Darbuotojų funkcijos, teisės ir pareigos yra reglamentuotos sporto centro nuostatuose, darbo tvarkos taisyklėse, parengtuose pareigybės aprašymuose. Visi įstaigoje dirbantys mokytojai atitinka Lietuvos Respublikos švietimo įstatymo pakeitimo įstatymo, patvirtinto Lietuvos Respublikos Seimo 2011 m. kovo 17 d. nutarimu Nr. XI-1281 48 straipsnio reikalavimus. 2019 m. darbuotojai dalyvavo seminaruose ir mokymuose:

„Pagalbos teikimas staigios mirties ištiktam žmogui“, „Šiuolaikinė kūno kultūros pamoka“. „Šiuolaikinė kūno kultūros pamoka netradicinėje aplinkoje“, „Efektyvi komunikacija, siekiant sėkmingo organizacijų bendravimo ir bendradarbiavimo“, „Dokumentų valdymo pertvarka Lietuvoje, nauji reikalavimai. iššūkiai, būtini darbai“, „Raštvedybos mokymai. Dokumentų valdymo naujovės ir aktualijos“, „Pedagogų (mokyklos vadovų, pavaduotojų, skyrių vedėjų) vertinimas“, „7 kūrybinio mąstymo metodai. 77 kūrybiški sprendimai“, „Reikalavimai personalo dokumentacijos valdymui“, „Socialinio ir emocinio ugdymo įtaka mokėjimo mokytis kompetencijai“ „Viešųjų pirkimų organizavimo ir vykdymo geroji praktika: pirkimų vykdymo efektyvumo strategija 2019 m.“, „Ruošiantis finansinių metų pabaigai viešojo sektoriaus subjektuose: 2019 m. teisės aktų pakeitimai“, „Naujas mokytojų etatinio darbo apmokėjimo modelis“, „Darbo užmokesčio apskaičiavimas ir apskaita nuo 2019-01-01“ Dalyvauta: Lietuvos krepšinio federacijos, Lietuvos imtynių federacijos, Lietuvos tinklinio federacijos ataskaitinėse metinėse konferencijose. Sporto centre veikia savivaldos institucijos – centro taryba, mokytojų taryba.

Joniškio sporto centras organizavo 15-os sporto šakų Lietuvos mokyklų žaidynių varžybas. Varžybos vykdytos atskirai tarp kaimo ir miesto vietovių mokyklų. Diplomais apdovanoti 430 varžybų dalyvių. Gausiausiai dalyvauta mergaičių ir berniukų futbolo, kvadrato, lengvosios atletikos, varžybose.

2019 metais vykdytos 6-ių sporto šakų Joniškio rajono pirmenybės, Šiaulių regiono žmonių su negalia, trečiojo amžiaus universiteto sporto žaidynės. Sporto klubai, bendradarbiaujant su Joniškio sporto centru, surengė virš 200 rungtynių ir varžybų, kuriuose dalyvavo virš 2000 dalyvių. Joniškio rajono savivaldybės tarybos sporto klubams skirtos lėšos apskaitomos Joniškio sporto centro buhalterijoje.

Joniškio seniūnijos komanda Lietuvos seniūnijų žaidynių finalinėse varžybose užėmė 13 vietą tarp 190 dalyvavusių savivaldybių seniūnijų komandų, o Joniškio rajono sportininkai užėmė 20 vietą tarp 54 rajonų komandų. Gausi Joniškio rajono sportininkų delegacija kasmet vyksta į organizacijos „Sportas visiems“ vykdomus renginius Palangoje. Joniškio sporto centro krepšininkai, gimnastika visiems atstovės kasmet tampa festivalio prizininkais.

Skatinama kuo daugiau tėvų įtraukti į sporto centro veiklą, informuojama apie ugdytinių pasiekimus. Mokytojai, esant galimybei, kviečia tėvus vykti kartu į varžybas kituose miestuose, aptariami varžybų rezultatai.

Ryšiai su kitomis įstaigomis, sporto klubais, žiniasklaidos priemonėmis yra korektiški, grįsti bendradarbiavimu, bendrų tikslų siekimu. Kartu su socialiniais partneriais 2019 m. vykdyti du nauji masiniai renginiai – „Bėgam už laimingą vaikystę“ ir „Žagarės dvaro takais“. Siekiant įtraukti kuo daugiau žmonių į sportinę veiklą kaimo vietovėse, Sporto rėmimo fondui teikiami projektai dėl dalyvavimo seniūnijų sporto žaidynėse. Norint pasiekti gerų sportinių rezultatų, bendradarbiaujama su Lietuvos sporto federacijomis, kurios dalinai finansuoja sportininkų išlaidas atstovaujant Lietuvos rinktinei.

Laikraščiams „Joniškio dienos“, „Sidabrė“ teikiama informacija apie varžybas, skelbimai, publikuojami straipsniai, sporto klubų veiklos informacija. Varžybos vykdomos Joniškio rajono bendrojo lavinimo mokyklų sporto salėse. Sporto klubams teikiama metodinė informacija dėl varžybų vykdymo, vežama į sportines varžybas už Joniškio rajono ribų.

**III SKYRIUS**

**BIUDŽETAS IR TURTO VALDYMAS**

Viso pajamų: 453,668 tūkst. Eur.

Valstybės biudžeto pajamos: 38,7 tūkst. Eur.

Savivaldybės asignavimai: 400,9 tūkst. Eur.

Gautos pajamos: 14,04 tūkst. Eur.

Iš Sporto rėmimo fondo, Joniškio rajono savivaldybės visuomenės sveikatos rėmimo specialiosios programos lėšų negauta. 2% gyventojų pajamų mokesčio gauta: 0,4 tūkst. Eur.

2019 metus įstaiga baigė neturėdama finansinių įsiskolinimų.

**IV SKYRIUS**

**BAIGIAMOSIOS NUOSTATOS**

Norint pagerinti darbuotojų ir mokinių darbo bei ugdymo sąlygas, vystyti sporto klubų reikalinga pastatyti sporto kompleksą.

PRITARTA

Joniškio sporto centro tarybos

2019 m. sausio 18 d. posėdžio protokolu Nr. CT-1